[pic] | KOMISIJA EVROPSKIH SKUPNOSTI |

Bruselj, 2.10.2007

COM(2007) 561 konč.

Predlog

UREDBA SVETA

o razveljavitvi in povrnitvi oziroma opustitvi protidampinških dajatev, uvedenih z Uredbo Sveta (ES) št. 1050/2002 z dne 13. junija 2002 na uvoz zapisljivih zgoščenk po poreklu iz Tajvana, in o razveljavitvi in povrnitvi oziroma opustitvi izravnalnih dajatev, uvedenih z Uredbo Sveta (ES) št. 960/2003 z dne 2. junija 2003 na uvoz zapisljivih CD plošč s poreklom iz Indije, ter zaključku postopka v zvezi z njimi

(predložila Komisija)

OBRAZLOŽITVENI MEMORANDUM

OZADJE PREDLOGA |

Razlogi za predlog in njegovi cilji Ta predlog zadeva uporabo Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005 z dne 21. decembra 2005 („osnovna protidampinška uredba“), in uporabo Uredbe Sveta (ES) št. 2026/97 o zaščiti proti subvencioniranemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 461/2004 z dne 8. marca 2004 („osnovna protisubvencijska uredba“), v postopku v zvezi s protidampinškimi dajatvami, uvedenimi na uvoz kompaktnih diskov za snemanje s poreklom iz Tajvana, ter izravnalnimi dajatvami, uvedenimi na uvoz kompaktnih diskov za snemanje s poreklom iz Indije. |

Splošno ozadje Ta predlog je nastal v okviru izvajanja osnovne protidampinške uredbe in osnovne protisubvencijske uredbe ter je posledica preiskave, ki je bila izvedena v skladu z vsebinskimi in postopkovnimi zahtevami iz osnovne protidampinške uredbe in osnovne protisubvencijske uredbe. |

Obstoječe določbe na področju, na katero se nanaša predlog Na področju, na katero se nanaša predlog, določbe ne obstajajo. |

Usklajenost z drugimi politikami in cilji Unije Se ne uporablja. |

POSVETOVANJE Z ZAINTERESIRANIMI STRANMI IN OCENA UčINKA |

Posvetovanje z zainteresiranimi stranmi |

Zainteresiranim stranem, ki jih zadeva postopek, je že bila dana možnost, da zagovarjajo svoje interese med preiskavo v skladu z določbami osnovne protidampinške uredbe in osnovne protisubvencijske uredbe. |

Zbiranje in uporaba izvedenskih mnenj |

Zunanje izvedensko mnenje ni bilo potrebno. |

Ocena učinka Ta predlog je rezultat izvajanja osnovne protidampinške uredbe in osnovne protisubvencijske uredbe. Osnovna protidampinška uredba in osnovna protisubvencijska uredba ne predvidevata splošne ocene učinka, pač pa vsebujeta izčrpen seznam pogojev, ki jih je treba oceniti. |

PRAVNI ELEMENTI PREDLOGA |

Povzetek predlaganih ukrepov Komisija je 22. marca 2007 z obvestilom, objavljenim v Uradnem listu Evropske unije[1], napovedala začetek delnega vmesnega pregleda protidampinških ukrepov, ki se uporabljajo za uvoz kompaktnih diskov za snemanje s poreklom iz Tajvana, in delnega vmesnega pregleda izravnalnih ukrepov, ki se uporabljajo za uvoz kompaktnih diskov za snemanje s poreklom iz Indije. Pregleda, za katera je Komisija sama dala pobudo, sta bila po obsegu omejena na proučitev interesa Skupnosti. Priloženi predlog Komisije za uredbo Sveta vsebuje dokončne sklepne ugotovitve glede interesa Skupnosti. Posvetovanja z državami članicami so bila opravljena 6. septembra 2007 v okviru protidampinškega odbora in protisubvencijskega odbora. Države članice so se v velikem številu strinjale s predlaganim potekom dejavnosti. Predlaga se, da Svet sprejme priloženi predlog uredbe, ki ga je treba čim prej objaviti v Uradnem listu Evropske unije. |

Pravna podlaga Uredba Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005 z dne 21. decembra 2005, in Uredba Sveta (ES) št. 2026/97 o zaščiti proti subvencioniranemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 461/2004 z dne 8. marca 2004 („osnovna protisubvencijska uredba“). |

Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |

Načelo sorazmernosti Predlog je v skladu z načelom sorazmernosti iz naslednjih razlogov: |

Oblika ukrepanja je opisana v zgoraj navedeni osnovni protidampinški uredbi in osnovni protisubvencijski uredbi ter ne daje možnosti za nacionalno odločanje. |

Navedba o tem, kako je zmanjšana finančna in administrativna obremenitev Skupnosti, nacionalnih vlad, regionalnih in lokalnih oblasti, gospodarskih subjektov in državljanov ter kako sorazmerna je z zastavljenim ciljem predloga, se ne uporablja. |

Izbira instrumentov |

Predlagani instrument: uredba. |

Druga sredstva ne bi bila primerna iz naslednjega razloga. Zgoraj navedeni osnovna protidampinška uredba in osnovna protisubvencijska uredba ne predvidevata drugih možnosti. |

PRORAčUNSKE POSLEDICE |

Predlog vpliva na proračun Skupnosti. Ukrepi se razveljavijo za nazaj. Povrnitev ali opustitev dajatev morajo zahtevati nacionalni carinski organi v skladu z veljavno carinsko zakonodajo. |

1. Predlog

UREDBA SVETA

o razveljavitvi in povrnitvi oziroma opustitvi protidampinških dajatev, uvedenih z Uredbo Sveta (ES) št. 1050/2002 z dne 13. junija 2002[2] na uvoz zapisljivih zgoščenk po poreklu iz Tajvana, in o razveljavitvi in povrnitvi oziroma opustitvi izravnalnih dajatev, uvedenih z Uredbo Sveta (ES) št. 960/2003[3] z dne 2. junija 2003 na uvoz zapisljivih CD plošč s poreklom iz Indije, ter zaključku postopka v zvezi z njimi

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/96 z dne 22. decembra 1995 o zaščiti pred dampinškim uvozom iz držav, ki niso članice Evropske skupnosti [4] („osnovna protidampinška uredba'“), in zlasti člena 11(3) Uredbe,

ob upoštevanju Uredbe Sveta (ES) št. 2026/97 o zaščiti proti subvencioniranemu uvozu iz držav, ki niso članice Evropske skupnosti („osnovna protisubvencijska uredba“) [5] , in zlasti člena 19 Uredbe,

ob upoštevanju predloga, ki ga je predložila Komisija po posvetovanju s svetovalnim odborom,

ob upoštevanju naslednjega:

A. POSTOPEK

2. Veljavni ukrepi in predmet pregleda

3. Dokončne protidampinške dajatve, ki se uporabljajo za uvoz zapisljivih zgoščenk s poreklom iz Tajvana, so bile uvedene 18. junija 2002 [6] . („osnovni protidampinški postopek“). Gibale so se med 17,7 % in 38,5 %. Ti ukrepi so se iztekli ipso iure 18. junija 2007 [7] .

4. Dokončne izravnalne dajatve na uvoz CD-ROMov iz Indije so bile uvedene 5. junija 2003 [8] . Znašale so 7,3 % („prvotni protisubvencijski postopek“).

5. Prejšnje preiskave v zvezi z uvozom CD-ROMov iz Ljudske republike Kitajske, Hongkonga in Malezije

6. Komisija je s Sklepom 2006/753/ES z dne 3. novembra 2006 zaradi pomanjkanja interesa Skupnosti za uvedbo ukrepov („sklep o zaključku“)[9] zaključila protidampinški postopek glede kompaktnih diskov za snemanje („CD-ROMov“) s poreklom iz Ljudske republike Kitajske („LRK“), Hongkonga in Malezije. Ugotovljeno je bilo, da uvedba ukrepov ne bo znatno koristila industriji Skupnosti zaradi njenega majhnega tržnega deleža. Zato se je štelo, da bi bila uvedba ukrepov nesorazmerna glede na znatne negativne učinke na uvoznike, distributerje, trgovce in potrošnike.

7. Začetek pregleda

8. Začetek delnega vmesnega pregleda protidampinških ukrepov, ki se uporabljajo za uvoz kompaktnih diskov za snemanje s poreklom iz Tajvana, in delnega vmesnega pregleda izravnalnih ukrepov, ki se uporabljajo za uvoz kompaktnih diskov za snemanje s poreklom iz Indije, je bil objavljen v Uradnem listu Evropske unije 22. marca 2007 („obvestilo o začetku“) [10] .

9. Pregleda, za katera je Komisija sama dala pobudo, sta bila po obsegu omejena na proučitev interesa Skupnosti, sklep o tem pa naj bi imel retroaktivni učinek od 5. novembra 2006, tj. od datuma začetka veljavnosti sklepa o zaključku. Zaradi učinkovitosti postopka sta bila pregleda protidampinških dajatev, ki se uporabljajo za uvoz CD-ROMov iz Tajvana, in izravnalnih dajatev, ki se uporabljajo za uvoz CD-ROMov iz Indije, združena v eno preiskavo.

10. Kakor je navedeno zgoraj, so se protidampinški ukrepi, uvedeni na uvoz s poreklom iz Tajvana, iztekli 18. junija 2007. Zato je bil pregled v zvezi s Tajvanom prekinjen. Vendar pa se je do tega datuma uradno izvajal in Komisija je še zlasti obravnavala vprašanje retroaktivne razveljavitve dajatev, plačanih med 5. novembrom 2006 in 18. junijem 2007.

11. Komisija je zaradi učinkovitosti postopka in zagotovitve splošne usklajenosti svojih dejanj v tej uredbi združila sklepe obeh pregledov.

12. Stranke v postopku

13. Komisija je proizvajalce Skupnosti, uvoznike in uporabnike ter tudi izvoznike in zastopnike Indije in Tajvana uradno seznanila o začetku preiskave. Vsem zainteresiranim stranem je bila dana možnost, da v roku, ki je določen v obvestilu o začetku, pisno izrazijo svoja stališča in zahtevajo zaslišanje. Ker sta bila pregleda omejena na proučitev interesa Skupnosti, je Komisija pozvala samo strani iz Skupnosti, tj. proizvajalce Skupnosti, uvoznike in uporabnike, da izpolnijo vprašalnike. En proizvajalec, 14 uvoznikov in 10 uporabnikov so predložili izpolnjene vprašalnike.

14. Komisija je prejela tudi pismo Odbora evropskih izdelovalcev CD-ROMov („CECMA“), ki je v prvotnem protidampinškem in protisubvencijskem postopku ter v postopku, ki je bil zaključen s sklepom o zaključku, predstavljal pritožnika; prejela je tudi pismo prejšnjega zastopnika družbe D, kakor je bila opredeljena v sklepu o zaključku.

15. Poleg tega so službe Komisije prejele stališča drugih zainteresiranih strani, zlasti distributerjev in dobaviteljev indijskega izvoznika.

16. Službe Komisije so natančno proučile vsa stališča in utemeljitve, ki so jih predložile zainteresirane strani. Vendar pa bodo glede na stanje proizvodnje Skupnosti ugotovitve sedanjega pregleda omejene na opredelitev industrije Skupnosti.

17. Obdobje preiskave

18. Preiskava v zvezi s proučitvijo interesa Skupnosti je zajela obdobje od 1. januarja 2006 do 31. decembra 2006 („obdobje preiskave“ ali „OP“). Proučitev gibanj, pomembnih za oceno interesa Skupnosti, je zajela obdobje od 1. januarja 2003 do konca obdobja preiskave („obravnavano obdobje“).

19. Zadevni izdelek in podobni izdelek

20. Zadevni izdelek

21. Izdelek, ki ga je treba pregledati, so zapisljive CD plošče (CD-ROMi) s poreklom iz Indije („zadevni izdelek“), trenutno uvrščene pod oznako KN ex 8523 40 11. Ta oznaka KN je zgolj informativne narave.

22. Isti izdelek s poreklom iz Tajvana je bil pregledan med 22. marcem 2007, ko je bilo objavljeno obvestilo o začetku, in 18. junijem 2007, ko so se iztekle protidampinške dajatve, ki so se uporabljale za uvoz CD-ROMov iz Tajvana.

23. Zadevni izdelek je polikarbonaten disk, prevlečen s slojem barve, odsevnim slojem in zaščitnim slojem. Čeprav je snemanje na take diske mogoče izvesti v več korakih, posnetih podatkov ni več mogoče izbrisati. Disk je optični medij za shranjevanje podatkov ali glasbe v digitalni obliki.

24. CD-ROMi se razlikujejo po vrsti shranjenih podatkov (podatkovni CD-ROMi in glasbeni CD-ROMi), zmogljivosti shranjevanja, plasti odsevne kovine in po tem, ali je CD-ROM potiskan. Vse vrste CD-ROMov imajo enake osnovne fizikalne in tehnične značilnosti ter osnovno uporabo. Zato se jih šteje za en sam izdelek.

25. Podobni izdelek

26. V okviru sedanjih postopkov ni bilo pripomb, ki bi izpodbijale primerljivost CD-ROMov, uvoženih v Skupnost ali izdelanih v njej. Zato se vse vrste CD-ROMov s poreklom iz Indije ali Tajvana in izdelane v Skupnosti obravnavajo kot enake v smislu člena 1(4) osnovne protidampinške uredbe in člena 1(5) osnovne protisubvencijske uredbe.

B. PROIZVODNJA SKUPNOSTI IN INDUSTRIJA SKUPNOSTI

1. Proizvodnja Skupnosti in industrija Skupnosti v postopkih, zaključenih s sklepom o zaključku

27. Službe Komisije so v teh postopkih (glej uvodne izjave 28, 58 in nasl. sklepa o zaključku) ugotovile, da proizvodnjo Skupnosti v smislu člena 4(1) osnovne uredbe predstavlja 10 proizvajalcev. Samo za enega se je štelo, da predstavlja industrijo Skupnosti v smislu člena 4(1) in člena 5(4) osnovne protidampinške uredbe (Manufacturing Advanced Media („MAM-E“)).

2. Proizvodnja Skupnosti in industrija Skupnosti v trenutnih postopkih

28. V trenutni preiskavi ni sodeloval nobeden od proizvajalcev, za katere se v sklepu o zaključku šteje, da predstavljajo proizvodnjo Skupnosti.

29. Poleg tega je Komisija prejela dokaze, da je bila edina družba, ki je predstavljala industrijo Skupnosti v postopku, ki je vodil v sklep o zaključku, v stečajnem postopku. To je bilo potrjeno v pismu, ki ga je poslal njen prejšnji zastopnik. Komisija je ravno tako prejela izvod odločbe sodišča o začetku stečajnega postopka, na podlagi katere je družba prenehala s svojimi dejavnostmi. Vprašalnik, ki ga je poslala Komisija, je bil vrnjen z opombo „liquidation judiciaire“.

30. Poleg tega Odbor evropskih izdelovalcev CD-ROMov („CECMA“) kljub temu, da je izrazil podporo za nadaljevanje ukrepov, ni predložil nobenega vprašalnika ali dokaza v imenu katerega koli proizvajalca Skupnosti, ki je član združenja.

31. Neka druga družba (družba A, kakor je bila opredeljena v sklepu o zaključku) je Komisijo obvestila, da je ustavila proizvodnjo v Skupnosti.

32. Komisija je prejela tudi odgovor družbe B (kakor je opredeljena v sklepu o zaključku). Predložen ni bil noben dokaz, ki bi izpodbijal ugotovitve iz sklepa o zaključku, tj. da družba B ne bi smela biti vključena v opredelitev industrije Skupnosti in da bi morala biti njena proizvodnja izključena iz opredelitve proizvodnje Skupnosti (glej uvodno izjavo 40 sklepa o zaključku).

33. Zato se sklene, da industrije Skupnosti ni več in zato tudi interesa Skupnosti ne.

C. RETROAKTIVNA UPORABA

34. Na podlagi zgornjih ugotovitev je treba protidampinške ukrepe, ki se uporabljajo za uvoz zapisljivih zgoščenk s poreklom iz Tajvana, in izravnalne ukrepe, ki se uporabljajo za uvoz zapisljivih CD plošč s poreklom iz Indije, razveljaviti z retroaktivnim učinkom od datuma začetka veljavnosti sklepa o zaključku.

35. Zato je treba dokončne protidampinške dajatve, ki so bile v skladu z Uredbo Sveta (ES) št. 1050/2002 z dne 13. junija 2002 plačane ali vknjižene za uvoz zapisljivih zgoščenk (CD-ROMov) po poreklu iz Tajvana, ki so bile od 5. novembra 2006 sproščene v prosti promet, ter dokončne izravnalne dajatve, ki so bile v skladu z Uredbo Sveta (ES) št. 960/2003 z dne 2. junija 2003 plačane ali vknjižene za uvoz zapisljivih CD plošč s poreklom iz Indije, ki so bile od 5. novembra 2006 sproščene v prosti promet, povrniti ali opustiti.

36. Povrnitev ali opustitev dajatev morajo zahtevati nacionalni carinski organi v skladu z veljavno carinsko zakonodajo –

SPREJEL NASLEDNJO UREDBO:

Člen 1

Protidampinške dajatve na uvoz zapisljivih zgoščenk (CD-ROMov) s poreklom iz Tajvana, uvedenih z Uredbo Sveta (ES) št. 1050/2002 z dne 13. junija 2002, in izravnalne dajatve na uvoz zapisljivih CD plošč (CD-ROMov) s poreklom iz Indije, uvedenih z Uredbo Sveta (ES) št. 960/2003, se razveljavijo.

Člen 2

Protisubvencijski postopki glede uvoza zapisljivih CD plošč (CD-ROMov) s poreklom iz Indije se zaključijo.

Člen 3

Ta uredba začne veljati dan po objavi v Uradnem listu Evropske unije .

Člen 1 se uporablja od 5. novembra 2006.

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL C 66, 22.3.2007, str. 16.

[2] UL L 160, 18.6.2002, str. 2.

[3] UL L 138, 5.6.2003, str. 1.

[4] UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005).

[5] UL L 288, 21.10.1997, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).

[6] UL L 160, 18.6.2002, str. 2.

[7] UL C 130, 12.6.2007, str. 17.

[8] UL L 138, 5.6.2003, str. 1.

[9] UL L 305, 4.11.2006, str. 15.

[10] UL C 66, 22.3.2007, str. 16.